O‘zbekiston Respublikasi prezidenti Ozarboyjon prezidentiga hamdardlik bildirdi. Bu haqda davlat rahbari matbuot xizmati xabar qilmoqda. Qayd etilishicha, Shavkat Mirziyoyev 2 mart kuni Ozarboyjon Respublikasi prezidenti Ilhom Aliyev va qardosh Ozorbayjon xalqiga Boku shahrida ro‘y bergan yong‘in natijasida ko‘plab odamlarning hayotdan ko‘z yumgani munosabati bilan samimiy hamdardlik bildirgan. Eslatib o‘tamiz, avvalroq Bokuda yong‘in sodir bo‘lgani, deyarli 30 kishi halok bo‘lgani xabar qilingandi.